
IEPIRKUMU KOMISIJA
Madonā
27.07.2026. 

Visiem ieinteresētajiem piegādātājiem

Par saraksti Nr.2 iepirkumā “M2 vai M3 kategorijas autobusu pilna servisa noma Madonas novada pašvaldības vajadzībām”, iepirkuma identifikācijas Nr. MNP2026/30.
Madonas novada pašvaldības iepirkumu komisija 24.07.2026. saņēma ieinteresētā piegādātāja jautājumus EIS un saskaņā ar Publisko iepirkumu likuma 36.panta otro un trešo daļu sniedz atbildes:
1. Jautājums

Līguma projekta 5.1.12. punktā paredzēts, ka remonti jāveic 7 dienu laikā, ja ne, tad Nomnieks nemaksā nomas maksu un Iznomātājam par to vēl ir jāmaksā sods. Taču nekur nav teikts, kas notiek apdrošināšanas gadījumos. Lūdzu, precizējiet.
Atbilde uz 1. jautājumu

Pasūtītājs informē, ka attiecībā uz apdrošināšanas gadījumiem arī ir piemērojami Līguma 5.1.12. punkta noteikumi. Šī punkta mērķis ir aizsargāt Pasūtītāja intereses situācijās, kad tas ilgstoši nevar izmantot transportlīdzekli no Pasūtītāja neatkarīgu iemeslu dēļ, neatkarīgi no tā, vai transportlīdzeklis atrodas remontā tehniska bojājuma vai apdrošināšanas gadījuma rezultātā. Šādās situācijās Pasūtītājam ir jānodrošina pakalpojuma nepārtrauktība, meklējot ārpakalpojumu sniedzēju, kas rada papildu finanšu un administratīvo slogu. Līdz ar to Līguma 5.1.12. punktā noteiktās sekas ir attiecināmas arī uz apdrošināšanas gadījumiem.
Papildus Pasūtītājs norāda, ka līdzšinējā pieredzē nav bijuši apdrošināšanas gadījumi, kuru rezultātā transportlīdzekļa remonts būtu ilgt ilgāk par 7 (septiņām) dienām. Tomēr, ja Līguma izpildes laikā rastos atsevišķs izņēmuma gadījums, kur objektīvu apstākļu dēļ remontu nebūtu iespējams pabeigt noteiktajā termiņā, Pasūtītājs būtu atvērts sarunām ar Iznomātāju par konkrētās situācijas risināšanu, tai skaitā iespējamiem alternatīviem risinājumiem, lai nodrošinātu Līguma mērķa sasniegšanu un pakalpojuma nepārtrauktību.
2. Jautājums

Līguma projekta 4.3.punkts: “Iznomātājs pieņem Transportlīdzekli atpakaļ 5 (piecu) darba dienu laikā pēc Nomas perioda beigām”.  
Lūdzam papildināt, ka Nomniekam jānodrošina, lai Iznomātājs var pieņemt atpakaļ tr/l uzreiz pēc nomas termiņa beigām, jo beidzas KASKO un OCTA apdrošināšana.
Atbilde uz 2. jautājumu

Pasūtītājs informē, ka Nomnieks nodrošinās, ka pēc nomas perioda beigām transportlīdzeklis vairs netiek izmantots un ir iespējams nekavējoties nodot transportlīdzekli Iznomātājam. Līdz ar to, ja Iznomātājs vēlas pieņemt transportlīdzekli uzreiz pēc nomas termiņa beigām, Nomnieks nodrošinās šādu iespēju.
Līguma 4.3. punktā noteiktais 5 (piecu) darba dienu termiņš ir paredzēts, lai Pasūtītājam pēc nomas perioda beigām nerastos pienākums nodrošināt transportlīdzekļa ilgstošu uzglabāšanu vai stāvvietu gadījumā, ja Iznomātājs to nevar pieņemt nekavējoties.
Komisijas priekšsēdētājs 
        Ā.Vilšķērsts
Dokuments ir parakstīts ar drošu elektronisko parakstu un satur laika zīmogu.

